CELEX: 32006L0047
Language: sk
Date: 2006-05-23 00:00:00
Title: Smernica Komisie 2006/47/ES z  23. mája 2006 , ktorá stanovuje osobitné požiadavky pre výskyt  Avena fatua  v osive obilovín (kodifikované znenie)   (Text s významom pre EHP)

24.5.2006   
            
            
               SK
            
            
               Úradný vestník Európskej únie
            
            
               L 136/18
            
         SMERNICA KOMISIE 2006/47/ES
   z 23. mája 2006,
   ktorá stanovuje osobitné požiadavky pre výskyt „Avena fatua“ v osive obilovín
   (kodifikované znenie)
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 66/402/EHS zo 14. júna 1966 o obchodovaní s osivom obilovín (1), a najmä na jej článok 11 ods. 2,
   keďže:
   
               (1)
            
            
               Smernica Komisie 74/268/EHS z 2. mája 1974, ktorá stanovuje osobitné požiadavky pre výskyt „Avena fatua“ v osive krmovín a obilovín (2) bola podstatným spôsobom zmenená a doplnená (3). V záujme jasnosti a prehľadnosti by sa mala táto smernica kodifikovať.
            
         
               (2)
            
            
               Smernica 66/402/EHS stanovuje tolerancie ohľadom prítomnosti Avena fatua v osivách obilovín.
            
         
               (3)
            
            
               Pre niektoré požiadavky sa tieto tolerancie ukázali ako príliš vysoké. Preto smernica 66/402/EHS stanovuje dodatočnú klasifikáciu v prípade osív, ktorá je v súlade s osobitnými podmienkami týkajúcimi sa prítomnosti Avena fatua.
            
         
               (4)
            
            
               Osobitné podmienky stanovené v tejto súvislosti vyhovujú takýmto požiadavkám, pričom zohľadňujú výrobné možnosti a možnosti kontroly osiva.
            
         
               (5)
            
            
               Opatrenia uvedené v tejto smernici sú v súlade so stanoviskom Stáleho výboru pre osivá a sadivo v poľnohospodárstve, záhradníctve a lesníctve.
            
         
               (6)
            
            
               Táto smernica by sa nemala dotýkať povinností členských štátov týkajúcich sa lehôt na transpozíciu tých smerníc do vnútroštátneho práva, ktoré sú uvedené v prílohe I časť B,
            
         PRIJALA TÚTO SMERNICU:
   Článok 1
   Členské štáty vydávajú na žiadosť úradné osvedčenie uvedené v článku 11 smernice 66/402/EHS:
   
               a)
            
            
               ak je porast bez Avena fatua pri úradnej kontrole uskutočnenej v súlade s prílohou I tejto smernice a ak je vzorka o hmotnosti aspoň 1 kg, odobratá v súlade s článkom 7 tejto smernice, pri úradnej skúške bez Avena fatua; alebo
            
         
               b)
            
            
               ak je vzorka o hmotnosti aspoň 3 kg, odobratá v súlade s článkom 7 tejto smernice, pri úradnej skúške bez Avena fatua.
            
         Článok 2
   Členské štáty môžu stanoviť, že sa úradné osvedčenie vydáva iba v jednom z dvoch prípadov uvedených v článku 1.
   Článok 3
   Smernica 74/268/EHS, zmenená a doplnená smernicou uvedenou v prílohe I časť A sa ruší bez vplyvu na povinnosti členských štátov týkajúce sa lehôt na transpozíciu tých smerníc do vnútroštátneho práva, ktoré sú uvedené v prílohe I časť B.
   Odkazy na zrušenú smernicu sa považujú za odkazy na túto smernicu a znejú v súlade s tabuľkou uvedenou v prílohe II.
   Článok 4
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 5
   Táto smernica je určená členským štátom.
   
      V Bruseli 23. mája 2006
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. ES 125, 11.7.1966, s. 2309. Smernica zmenená a doplnená smernicou 2004/117/ES (Ú. v. EÚ L 14, 18.1.2005, s. 18).
   
      (2)  Ú. v. ES L 141, 24.5.1974, s. 19. Smernica zmenená a doplnená smernicou 78/511/EHS (Ú. v. ES L 157, 15.6.1978, s. 34).
   
      (3)  Pozri prílohu I časť A.
   
      PRÍLOHA I
      ČASŤ A
      Zrušená smernica v znení neskorších zmien a doplnení
      (v zmysle článku 3)
      
                  Smernica Komisie 74/268/EHS
               
               
                  (Ú. v. ES L 141, 24.5.1974, s. 19)
               
            
                  Smernica Komisie 78/511/EHS
               
               
                  (Ú. v. ES L 157, 15.6.1978, s. 34)
               
            ČASŤ B
      Zoznam lehôt na transpozíciu do vnútroštátneho práva
      (v zmysle článku 3)
      
                  smernica
               
               
                  lehota na transpozíciu
               
            
                  74/268/EHS
               
               
                  1. júl 1974
               
            
                  78/511/EHS
               
               
                  1. júl 1980
               
            
   
      PRÍLOHA II
      TABUĽKA ZHODY
      
                  smernica 74/268/EHS
               
               
                  táto smernica
               
            
                  článok 2 ods. 1 prvá veta
               
               
                  článok 1 prvá veta
               
            
                  článok 2 ods. 1 prvá zarážka
               
               
                  článok 1 písm. a)
               
            
                  článok 2 ods. 1 druhá zarážka
               
               
                  článok 1 písm. b)
               
            
                  článok 3
               
               
                  článok 2
               
            
                  článok 4
               
               
                  —
               
            
                  —
               
               
                  článok 3
               
            
                  —
               
               
                  článok 4
               
            
                  článok 5
               
               
                  článok 5
               
            
                  —
               
               
                  prílohy I – II